Skjold_navn_lille_4f

**Til medlemmer, suppleanter m.fl. af Vordingborg Kommunes Miljøråd**

Valdemarsgade 43

Postboks 200

4760 Vordingborg

Tlf. 55 36 36 36

www.vordingborg.dk

Sagsnr.: 13/555

Dokumentnr.: 97792/13

Sagsbehandler:

Paul Debois

Dir. 55 36 24 12

E-mail: pde@vordingborg.dk

12-09-2013

# Referat fra det 26. møde i Vordingborg kommunes Miljøråd d. 9. september 2013

Deltagere: Erling B. Nielsen (formand), Vordingborg Kommune, Tommy Clausen, Danmarks Sportsfiskerforbund; Jan Nielsen, Dansk Kano – og Kajakforbund; Henrik Dahl, Dansk Ornitologisk Forening; Peter Tillisch, Dansk Skovforening; Torben Nielsen, Dansk Landbrug; Aage Carlsen (suppleant), Friluftsrådet; Martin Vestergaard, Danmarks Naturfredningsforening; Jørgen Sandby Nielsen (suppleant), Naturstyrelsen, Peter Møller Kristensen, Flemming Kruse og Paul Debois, Vordingborg Kommune.

Afbud: Jørn Elo Hansen (næstformand) og Johnny Andersen, Danmarks Jægerforbund; Kristoffer Buch Petersen, Museerne Sydøstdanmark; Bjarne Nielsen, Friluftsrådet og Mikkel Bornø Clausen, Naturstyrelsen.

**Referat:**

**Ad.1) Godkendelse af dagsorden.**

Godkendt

**Ad. 2) Godkendelse af referatet fra mødet d. 8. april 2013.**

Godkendt med en enkelt rettelse: pkt. 6- Jan Nielsen, Dansk Kano og Kajakforbund: Det er Vordingborg kommune der ønsker at lægge ture på Friluftsguiden – ikke Stege Roklub, som der står i referatet.

**Ad. 3) Fishing Zealand.**

*Erling B. Nielsen*, Vordingborg Kommunes medlem af Styregruppen for Fishing Zealand fortalte om hvorfor og hvordan samarbejdet mellem Vordingborg – og Odsherred kommuner og Danmarks Sportsfiskerforbund var blevet indledt.

*Paul Debois*, medlem af projektgruppen og sekretær for Fishing Zealand viste et PowerPoint show om Fishing Zealands forhistorie, formål, organisering, værdigrundlag, økonomi og øjeblikkelige status. Uddelingskopier af showet blev omdelt.

Hjemmesiden [*www.fishingzealand.dk*](http://www.fishingzealand.dk) ´s kortfilm om projektet blev vist (forpremiere!).

Onsdag d. 11. september åbner hjemmesiden [www.fishingzealand.dk](http://www.fishingzealand.dk).

Roskilde Kommune har tilsluttet sig projektet fra september 2013.

Læs mere om projektet på hjemmesiden og Vordingborg Kommunes nyhedsbrev fra 13. september 2013.

Der blev rejst spørgsmål fra *Henrik Dahl* om problemstillingen i forhold til garnfiskeri. *Paul Debois* svarede, at den type problemstillinger som udgangspunkt skal varetages af interesseorganisationerne, ikke af Fishing Zealand.

**Ad. 4) Vandplaner, vandhandleplan og vådområdeprojekter.**

*Paul Debois*, Vordingborg Kommune orienterede om status for statens vandplaner (i høring fra 17. juni til 23. december 2013) og den fremadrettede proces, herunder at Vandhandleplanen for Vordingborg Kommune skal godkendes på ny.

Der blev omdelt en side om emnerne.

Vandplanerne kan ses på Naturstyrelsens hjemmeside. Link: <http://www.naturstyrelsen.dk/Vandet/Vandplaner/Offentlig_hoering/>

Vandoplandsplanerne (etablering af vådområder) kan ses kommunens hjemmeside.

Link: <http://intranet.vordbkom.dk/webtopnet/site.aspx?p=71>

Forskellige emner i tilknytning til vandplanlægning blev omtalt.

*Peter Tillisch,* Dansk Skovforening mente, at kommunerne i for høj grad gør, hvad staten siger de skal gøre, og i højere grad bør være borgernes venner.

*Torben Nielsen*, Dansk Landbrug tilkendegav, at vandløbslovens formål om en ligestilling af vandføring og miljø også skal tilgodeses i vandplanerne. Torben spurgte tillige til Præstegårdsgrøften – projekt på vestlige Møn.

*Erling B. Nilsen* fortalte, at kommuneplanen medtager vandløbslovens formål og at det anerkendes, at der er sket fejl i forbindelse med Præstegårdsgrøft – projektet. Der er ved at blive rettet op på fejlene.

*Flemming Kruse*, Vordingborg Kommune sagde, at kommunen lever op til lovens krav og nævnte i den forbindelse, at alle offentlige vandløb i kommunen er ved at blive opmålt.

*Erling B. Nielsen*, Vordingborg Kommune omtalte desuden en artikel i landbrugsavisen fra den 26/7 2013 med overskriften ”Vandkrig raser i Vordingborg Kommune”. Der var en opfølgende snak om udsagnene i artiklen.

**Ad. 5) Status for spildevandsplanlægningen.**

*Peter Møller Kristensen*, Vordingborg Kommune orienterede om status for spildevandplanlægningen.

Miljø og Klimaudvalget har sendt forslaget til spildevandsplan tilbage til forvaltning og Vordingborg Forsyning med henblik på en revurdering af investeringsplan og vandafledningsafgift.

*Torben Nielsen*, Dansk Landbrug opfordrede til infomøder med orientering om alternative løsninger for lokale områder.

**Ad.6) Klimatiltag: Jordvarmeprojektet ved Præstø**

*Peter Møller Kristense*n, Vordingborg Kommune orienterede om projektstatus.

Præstø Fjernvarme har igangsat et projekt, hvor varmepumper skal trække energi ud fra grundvandet. Det ny anlæg skal erstatte EON ´s anlæg.

Der er gennemført 2 prøveboringer, og næste skridt er at gennemføre yderligere 6 boringer. På baggrund af de 8 boringer skal det vurderes, om det er rentabelt at igangsætte projektet i fuld skala.

**Ad.7) Megalitruten (Megalithic Routes)**

*Kristoffer Buch Petersen*, Museerne Sydøstdanmark skulle have holdt et kort oplæg om emnet, men måtte melde forfald kort inden mødet. Kristoffer nåede at sende en mail med info om projektet. *Flemming Kruse*, Vordingborg Kommune fortalte om projektet med udgangspunkt i førnævnte mail og indvielsen af ruten, som han havde deltaget i.

d. 27. august var der en indvielsesceremoni på Klekkendehøj på Møn under medvirken af danske som udenlandske koryfæer, herunder Kulturministeren.

Ruten dækker storstensgrave i Nordvesteuropa.

Flemming nævnte, at der i Vordingborg Kommune er ca. 600 synlige fortidsminder, hvoraf kommunen plejer 50. Flere af de plejede fortidsminder er storstensgrave.

**Ad. 8) Status for de grønne udviklingsplaner.**

*Flemming Kruse*, Vordingborg Kommune fortalte at

* Der er godkendt 14 grønne udviklingsplaner, og de 2 sidste er på vej til Miljø og Klimaudvalget.
* Der har været stort engagement på de dialogmøder, der har været afholdt mellem Lokalrådene og Natursekretariatet.
* Indsatsen prioriteres politisk. (Budget 2014 indeholder penge til opfølgning se pkt. 12).

Grønne partnerskabsprojekter:

* Flemming omtalte desuden de ny stisystemer ved Stensbygård Gods, der kommet til verden på initiativ af Stensbygårds ejer. Der har været tale om et positivt samarbejde.
* Flemming omtalte i denne sammenhæng Bogø Fyr og shelterplads i Fanefjord Skov.

Der var en generel snak om problemstillingen med, at der er gode muligheder for at opnå projektstøtte til etablering af faciliteter, men ingen efterfølgende penge til vedligeholdelsen.

Der var en kort information om, at Lodsstiprojektet ved Præstø Fjord genoptages af ejeren. Der gives en ny tilladelse.

**Ad. 9) Danmarks Borgcenter**

Kort status for de grønne projekter (voldgrave, grønne områder mv.) v/*Flemming Kruse,* Vordingborg Kommune

Ca. 90 % af anlægsarbejdet er gennemført. Vandspejlet er ikke i det ønskede niveau i den voldgrav, der ligger nederst i systemet. Der mangler ca. 35 cm vand i at nå den ønskede kote.

Landskabsprojektet på borgbanken omfatter ny stier. Ikke færdigt.

(Tilføjelse af referent) Miljørådets ekskursion d. 23. september bl.a. have voldgravssystemet på programmet. På ekskursionen vil der blive nærmere redegjort for resultat og problemstillinger i forbindelse med voldgravene og de tilhørende grønne anlæg.

**Ad. 10) Tag temperaturen på Friluftslivet i Vordingborg kommune.**

Arbejdsgruppen (*Jan Nielsen*, DKKF, *Bjarne Nielsen*, Friluftsrådet og *Peter Tillisch*, DS) har ligget stille p.g.a. sommerferien. Gruppen mødes snarest for at videreføre arbejdet. Arbejdsgruppen vil tage kontakt til forvaltningen, hvis der er behov for bistand.

**Ad. 11) Status for en naturfond i Vordingborg Kommune**

Naturfonden v/ *Henrik Dahl*, DOF, *Martin Vestergaard*, DN, *Torben Nielsen*, DL og *Peter Tillisch*, DS.

Arbejdet med fonden har ligget stille på grund af erhvervsarbejde.

*Henrik Dahl* nævnte, at ideen med en (Landsdækkende) naturfond også er del af Natur – og Landbrugskommissionens anbefalinger

**Ad. 12) Budget 2014.**

*Erling B. Nielsen*, Vordingborg Kommune redegjorde kort om det indgåede budgetforlig (29. august 2013) for 2014. Erling nævnte følgende områder:

* 1 mill kr. til de grønne udviklingsplaner i 2014 (se pkt. 8).
* Blå Flag – Kalvehaveprojektet – ikke medtaget.
* Landsbyforskønnelse (nedrivning af huse) en tocifret pulje 10½ mill. kr. + overførte penge i alt 12 – 13 mill. kr. 4 landsbyer prioriterede.
* ½ mill kr. til retablering af grunde hvor der er nedrevet huse.

Desuden penge til:

* Frederiksminde anlægget (Præstø)
* Idrætsanlæg
* Grøn vækst pulje
* Klimatilpasning og vandplaner.

**Ad. 13) Gensidig orientering**

*Martin Vestergaard*, Danmarks Naturfredningsforening omtalte årsmøde i lokalforeningen d. 29. september.

*Henrik Dahl*, Dansk Ornitologisk Forening

* Nævnte at der har ynglet glenter nær Langebæk.
* Spurgte om adgang til baggrundsdata i forbindelse med VVM undersøgelser. Bl.a. Koster Vig vindmøllerne. Data tilhører rekvirenten. DOF tager selv kontakt.
* Terner dør – det virker som om der ikke er føde (fisk) i Bøgestrømmen.

*Jørgen Sandby Nielsen*, Naturstyrelsen

Der arbejdes videre med at lave en LIFE-ansøgning for et integreret projekt i Natura2000 område 168 (Havet og kysten mellem Præstø Fjord og Grønsund).

Der kan indeholdes andre aktiviteter end naturgenopretning eks. friluftsliv.

*Peter Tillisch*, Dansk Skovforening omtalte den ny brændeafgift, og de problemstillinger han så som følge heraf.

*Torben Nielsen*, Dansk Landbrug udtrykte høje forventninger til den ny fødevareminister.

**Ad. 14) Eventuelt**

Næste ordinære møde d. 9. december 2013 kl. 17 – 19(30).

Ekskursionen d. 23. september kl. 15.30 til 19.30 går til voldgravene med tilhørende grønne arealer ved det ny borgcenter i Vordingborg og det kommunale areal Trellemarken ved Sydhavnen i Vordingborg.

Særskilt program er udsendt.

Med venlig hilsen

Paul Debois